CELEX: 32006R0927
Language: hu
Date: 2006-06-22 00:00:00
Title: A Bizottság 927/2006/EK rendelete ( 2006. június 22. ) az 1788/2003/EK rendelet 1. cikkének (4) bekezdésében előírt különleges szerkezetátalakítási tartalék felszabadításáról

23.6.2006   
            
            
               HU
            
            
               Az Európai Unió Hivatalos Lapja
            
            
               L 170/12
            
         
      A BIZOTTSÁG 927/2006/EK RENDELETE
   
   (2006. június 22.)
   az 1788/2003/EK rendelet 1. cikkének (4) bekezdésében előírt különleges szerkezetátalakítási tartalék felszabadításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tej- és tejtermékágazatban illeték megállapításáról szóló, 2003. szeptember 29-i 1788/2003/EK tanácsi rendeletre (1) és különösen annak 1. cikke (4) bekezdésére,
   mivel:
   
               (1)
            
            
               Az 1788/2003/EK rendelet 1. cikkének (4) bekezdése a Cseh Köztársaság, Észtország, Lengyelország, Lettország, Litvánia, Magyarország, Szlovákia és Szlovénia számára különleges szerkezetátalakítási tartalékot ír elő, amelyet 2006. április 1-jén kell felszabadítani, amennyiben az említett országokban a tej- és tejtermékek gazdaságokban történő fogyasztása – országtól függően – 1998-tól, illetőleg 2000-től kezdve csökkent.
            
         
               (2)
            
            
               Az 1788/2003/EK rendelet 1. cikkének (4) bekezdésével összhangban a Cseh Köztársaság, Észtország, Lengyelország, Lettország, Litvánia, Magyarország, Szlovákia és Szlovénia továbbította a Bizottságnak az országuk tejágazatában végbemenő szerkezetátalakítási folyamat – és különösen a saját fogyasztásra való termelésről a piaci termelésre való átállás – eredményeit és tendeciáit részletező jelentést.
            
         
               (3)
            
            
               A jelentések alapján valamennyi tagállamban csökkent a tej- és tejtermékek gazdaságokban történő fogyasztása.
            
         
               (4)
            
            
               A rendelkezésre álló termelési statisztikák azt mutatják, hogy a tejtermelés egyre növekvő részét értékesítik szállítás keretében, és egyre kisebb részét közvetlen eladás keretében.
            
         
               (5)
            
            
               Ezért helyénvaló a Cseh Köztársaság, Észtország, Lengyelország, Lettország, Litvánia, Magyarország, Szlovákia és Szlovénia számára előírt különleges szerkezetátalakítási tartalékot felszabadítani, és az így keletkezett mennyiségeket a nemzeti referenciamennyiségük „szállítások” részeként kiosztani.
            
         
               (6)
            
            
               Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Az 1788/2003/EK rendelet 1. cikkének (4) bekezdésében előírt különleges szerkezetátalakítási tartalékot a Cseh Köztársaság, Észtország, Lengyelország, Lettország, Litvánia, Magyarország, Szlovákia és Szlovénia esetében fel kell szabadítani. A felszabadított mennyiségek e rendelet mellékletében szerepelnek.
   2. cikk
   A mellékletben megállapított mennyiségeket az 1788/2003/EK rendelet 14. cikkében foglaltaknak megfelelően a nemzeti tartalékba kell helyezni és szállítások céljára kell felhasználni.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2006. április 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. június 22-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 270., 2003.10.21., 123. o. A 2217/2004/EK rendelettel (HL L 375., 2004.12.23., 1. o.) módosított rendelet.
   
      MELLÉKLET
      
                  (tonna)
               
            
                  Tagállam
               
               
                  Különleges szerkezetátalakítási tartalék mennyiségei
               
            
                  Cseh Köztársaság
               
               
                  55 788
               
            
                  Észtország
               
               
                  21 885
               
            
                  Lettország
               
               
                  33 253
               
            
                  Litvánia
               
               
                  57 900
               
            
                  Magyarország
               
               
                  42 780
               
            
                  Lengyelország
               
               
                  416 126
               
            
                  Szlovénia
               
               
                  16 214
               
            
                  Szlovákia
               
               
                  27 472